22 ફેબ્રુઆરી 2017, બુધવારે સાંજે 6 થી 8 દરમ્યાન સાહિત્ય પરિષદ ખાતે ગુજરાતી સાહિત્ય પરિષદ અને ગુજરાતીલેક્સિકનના સંયુક્ત ઉપક્રમે મરીઝનો જન્મ શતાબ્દી વંદના કાર્યક્રમ યોજાયો. પ્રાસંગિક ઉદ્બોધન બાદ આમંત્રિત કવિઓનું પુસ્તકથી સન્માન કરવામાં આવ્યું. ત્યાર બાદ શરૂ થઈ મરીઝની જીવન ઝરમર. વ્યવસાયે ડૉક્ટર પણ મનથી સાહિત્યકાર તેવા રઈશ મણિયારે મરીઝના જીવન વિશે કેટલીક પરિચિત તો કેટલીક અપરિચિત વાતો કરી. વ્યક્તિ તરીકે મરીઝના જીવનમાં જે પ્રસંગો બન્યા તેના અનુભવો પરથી તેમણે કઈ ગઝલની રચના કરી તે વિષયે મણિયાર સાહેબે ઊંડાણપૂર્વક વાત કરી.